ம. வே. திருஞானசம்பந்தம்
{{தகவற்சட்டம் நபர்
 |name = ம. வே. திருஞானசம்பந்தம்
 |image = MVThirugnanasambantham.jpg
 |caption = 
 |birth_name = 
 |birth_date = 1885
 |birth_place = மேலைப் புலோலி, [[யாழ்ப்பாண மாவட்டம்]]
 |death_date = {{Death year and age|1955|1885}}
 |death_place =
 |residence = 
 |nationality = [[இலங்கைத் தமிழர்]]
 |other_names =
 |known_for = எழுத்தாளர்
 |education =
 |employer =
 | occupation = எழுத்தாளர், பத்திரிகையாளர், ஆசிரியர்
 | title =
 | religion= [[இந்து]]
 | spouse=
 |children=
 |parents= [[ம. க. வேற்பிள்ளை]]
 |speciality=
 |relatives=
 |signature =
 |website=
 |}}
 '''ம. வே. திருஞானசம்பந்தம் பிள்ளை''' ([[1885]] - [[1955]]) [[யாழ்ப்பாணம்]] [[மட்டுவில்|மட்டுவிலை]]ச் சேர்ந்த ஈழத்து எழுத்தாளர். ''கோபால நேசரத்தினம்'' என்னும் சமூக [[புதினம்|புதினத்தை]] எழுதியவர்.
 
 ==வாழ்க்கைக் குறிப்பு==
 திருஞானசம்பந்தபிள்ளை [[புலோலி|மேலைப் புலோலி]]யைச் சேர்ந்த உரையாசிரியர் [[ம. க. வேற்பிள்ளை]]யின் புதல்வர். சைவப் பெரியார் [[சு. சிவபாதசுந்தரம்|சு. சிவபாதசுந்தரனாரின்]] மருகர். சட்டத்தரணி வே.மாணிக்கவாசகர், கவிஞர் [[ம. வே. மகாலிங்கசிவம்]] ஆகியோரின் சகோதரர். [[பண்டிதமணி சி. கணபதிப்பிள்ளை]]யின் ஆரம்ப கால ஆசிரியர். யாழ் [[யாழ்ப்பாணம் இந்துக் கல்லூரி|இந்துக் கல்லூரி]]யில் 1912ஆம் ஆண்டு தொடக்கம் 35 ஆண்டுகள் தமிழாசிரியராகப் பணியாற்றி, [[தமிழ்|தமிழும்]] [[சைவ சமயம்|சைவமும்]] அங்கு கற்பித்தார். [[இந்து சாதனம்]] இதழின் ஆசிரியராக இருந்து &quot;உலகம் பலவிதம்&quot; என்ற நெடுந்தொடரை எழுதினார். மாணவர் பாட நூல்களாக அவர்களுடைய தரத்திற்கேற்றவகையில் பாடங்களைத் தொகுத்து &quot;பாலபாடங்கள்&quot; என்ற தலைப்பில் பதிப்பித்து வெளிக்கொணர்ந்தார். [[அரிச்சந்திர புராணம்]], [[மயான காண்டம்]], [[நளவெண்பா]], [[கலிநீங்குகாண்டம்]], சிவராத்திரி மான்மியம், மயூரகிரிபுராண உரை என உரையெழுதியமை இவரது பணியில் குறிப்பிடக்கூடிய சிலவாகும்.
 
 ==நாடக ஈடுபாடு==
 ''சரஸ்வதி விலாச சபை'' ([[1914]]) என்ற பெயரில் யாழ்ப்பாணத்தில் தொடங்கப்பெற்ற நாடக சபையில் நடிகராகவும், நாடகாசிரியராகவும் விளங்கினார்.
 
 ==புதின ஆசிரியர்==
 தமிழை மரபு முறை நின்று கற்றவர். அவர் எழுதிய ''மாணிக்க சுவாமிகள் சரித்திரச் சுருக்கம்'' அவரின் பாண்டித்தியத்திற்கு எடுத்துக்காட்டு. மூன்று [[புதினம்|நாவல்]]களை எழுதி வெளியிட்டார். இவற்றில் [[கோபால நேசரத்தினம் (நூல்)|கோபால நேசரத்தினம்]] ([[1927]]) அக்காலத்தில் மிகச் சிறப்பாகப் பேசப்பட்ட நாவலாகும். &quot;''யாழ்ப்பாணத்தின் மத்தியதர வர்க்கத்தையும், பொருளாதாரத்தில் தாழ்ந்திருந்த மக்களையும் அவர்களின் வாழ்வியல்களையும் கூர்ந்து நோக்கி அவற்றைச் சுவைபடக் கதை வடிவில் அமைத்திருந்தார். கிறிஸ்தவ சமயப் பின்னணியிலே சன்மார்க்கச் சீவியத்தை வலியுறுத்தும் வகையில் இவரின் நாவல் அமைந்திருந்தது.''&quot; &lt;ref&gt;சொக்கன், ''உலகம் பலவிதக் கதைகளின் வரிசையில் கோபால நேசரத்தினம் - ஓர் அறிமுகம்'', [[மல்லிகை (சஞ்சிகை)|மல்லிகை]], ஜனவரி 2005&lt;/ref&gt;
 
 ==வெளிவந்த நூல்கள்==
 *''மாணிக்கவாசக சுவாமிகள் சரித்திரம்'' (திருவாசகத் திரட்டுடன், 1954)
 *''காசிநாதன் நேசமலர்'' (நாவல், 1924)
 *''துரைரத்தினம் நேசமணி'' (நாவல், 1927)
 *''கோபால நேசரத்தினம்'' (நாவல், இது 1921இல் எழுதப்பட்டு 1927இல் வெளிவந்தது. 1948இல் இரண்டாம் பதிப்பு வெளிவந்தது)
 *''ஓம் நான் சொல்லுகிறேன்'' (குறுநாவல், இக்கதை அறுபதுகளில் தமிழ் மலர் 10ம் தரப் பாட நூலில் வெளியானது)
 *''வில்லிபாரதம்: அருச்சுனன் தவநிலைச் சருக்கம்'' (உரை, வெளியீடு: செ. சிவகுரு, [[இந்து சாதனம்]], 1942, இந்நூல் 1943 ஆங்கில எஸ். எஸ். சி சோதனைக்குப் பாடமாக அனுமதிக்கப்பட்டது)&lt;ref&gt;''கலாநிதி'', ஆடி 1942, மும்மாத வெளியீடு, யாழ்ப்பாணம்&lt;/ref&gt;
 
 == தொகுப்பு நூல்கள் ==
 *''செந்தமிழ் வாசக மஞ்சரி'' (யாழ்ப்பாணம் சைவபரிபாலன சபை, 1949)
 
 == மேற்கோள்கள் ==
 {{Reflist}}
 
 ==வெளி இணைப்புகள்==
 {{நூலகம்:எழுத்தாளர்|எழுத்தாளர்=திருஞானசம்பந்தப்பிள்ளை,_ம._வே.}}
 * [http://www.thinakkural.com/news/2007/10/27/articles_page39066.htm பன்முகப்படைப்பாற்றல் கொண்ட சைவத்தமிழ் அறிஞர் - தினக்குரல்]{{Dead link|date=டிசம்பர் 2021 |bot=InternetArchiveBot }}
 * [http://noolaham.org/wiki/index.php/%E0%AE%AA%E0%AE%A3%E0%AF%8D%E0%AE%9F%E0%AE%BF%E0%AE%A4%E0%AE%B0%E0%AF%8D_%E0%AE%AE.%E0%AE%B5%E0%AF%87.%E0%AE%A4%E0%AE%BF%E0%AE%B0%E0%AF%81%E0%AE%9E%E0%AE%BE%E0%AE%A9%E0%AE%9A%E0%AE%AE%E0%AF%8D%E0%AE%AA%E0%AE%A8%E0%AF%8D%E0%AE%A4%E0%AE%AA%E0%AF%8D%E0%AE%AA%E0%AE%BF%E0%AE%B3%E0%AF%8D%E0%AE%B3%E0%AF%88 பண்டிதர் ம.வே.திருஞானசம்பந்தப்பிள்ளை], ம. பா. மகாலிங்கசிவம், 2007: கொழும்புத் தமிழ்ச் சங்கம்
 
 [[பகுப்பு:ஈழத்து எழுத்தாளர்கள்]]
 [[பகுப்பு:1885 பிறப்புகள்]]
 [[பகுப்பு:1955 இறப்புகள்]]
 [[பகுப்பு:யாழ்ப்பாணத்து நபர்கள்]]